我是蟹的 fans, 又鍾意小籠包。呢間店嘅小籠包，一向皮薄、湯多、肉又甜，係我嘅最愛。聽店員講啲小籠包係22摺，坊間嘅只係得18摺，佢話多摺，小小籠包皮就越薄，食落去就更有口感。今日嚟到九龍灣上海姥姥，就係嚟食佢哋新出嘅蟹粉小籠包。果然好味道，小籠包嘅皮仍然都係咁薄，今次加入左蟹粉，啲湯好鮮甜，更帶出左啲肉嘅鮮味，一啖食落去，真係好滿足。我一口氣食咗四隻，真係好好味！另外值得一提嘅係呢度店員嘅服務，佢哋全部都好親切，又好主動幫啲客人，值得一讚。